title: 2008/874/ES: Sklep Evropske centralne banke z dne 14. novembra 2008 o izvajanju Uredbe ECB/2008/11 z dne 23. oktobra 2008 o začasnih spremembah pravil v zvezi s primernostjo zavarovanja (ECB/2008/15)

text:
               20.11.2008

               SL

               Uradni list Evropske unije

               L 309/8

      SKLEP EVROPSKE CENTRALNE BANKE

   z dne 14. novembra 2008
   o izvajanju Uredbe ECB/2008/11 z dne 23. oktobra 2008 o začasnih spremembah pravil v zvezi s primernostjo zavarovanja
   (ECB/2008/15)
   (2008/874/ES)
   IZVRŠILNI ODBOR EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti ter zlasti prve alinee člena 105(2) in člena 110,
   ob upoštevanju Statuta Evropskega sistema centralnih bank in Evropske centralne banke ter zlasti druge alinee člena 34.1 v povezavi s prvo alineo člena 3.1 in členom 18.2,
   ob upoštevanju člena 8 Uredbe ECB/2008/11 z dne 23. oktobra 2008 o začasnih spremembah pravil v zvezi s primernostjo zavarovanja,
   ob upoštevanju naslednjega:

               (1)

               Svet Evropske centralne banke (ECB) je 15. oktobra 2008 odločil, da se bančna posojila v obliki sindiciranih posojil, ki so urejena po pravu Anglije in Walesa, začasno sprejmejo kot primerno zavarovanje za potrebe operacij denarne politike Eurosistema. Svet ECB je 23. oktobra 2008 to odločitev uveljavil s sprejetjem Uredbe ECB/2008/11 (1).

               (2)

               V skladu s členom 3(2) Uredbe ECB/2008/11 pri sindiciranih posojilih, ki so urejena po pravu Anglije in Walesa, skupno število pravnih redov, ki se uporabljajo za mobilizacijo takšnih posojil, ne sme biti več kot tri. Pravna kompleksnost, značilna za mobilizacijo sindiciranih posojil, kjer se lahko uporabljajo do trije različni pravni redi, zahteva od nacionalnih centralnih bank držav članic, ki so sprejele euro (v nadaljevanju: NCB), da izvedejo pravno oceno in oceno tveganj, kadar na podlagi takšnega zavarovanja zagotavljajo likvidnost.

               (3)

               Pravna kompleksnost, povezana z mobilizacijo teh posojil, zahteva sprejetje izvedbenih meril v zvezi s sprejemanjem sindiciranih posojil, urejenih po pravu Anglije in Walesa, kot primerno zavarovanje –

         SPREJEL NASLEDNJI SKLEP:
   Člen 1
   Opredelitev pojmov
   V tem sklepu:

               —

               „splošna dokumentacija“ pomeni Prilogo I k Smernici ECB/2000/7 z dne 31. avgusta 2000 o instrumentih monetarne politike in postopkih Eurosistema (2);

               —

               „sindicirana posojila“ pomenijo bančna posojila v obliki deležev institucij v sindikatu pri sindiciranih posojilih, kot so opisana v Poglavju 6.2.2 Splošne dokumentacije in urejena po pravu Anglije in Walesa.

         Člen 2
   Načini izvedbe mobilizacije pri sindiciranih posojilih
   1.   NCB mobilizira sindicirana posojila neposredno od svoje zadevne nasprotne stranke v skladu s svojimi ustreznimi domačimi postopki za bančna posojila. Pogodba o mobilizaciji mora biti urejena po pravu države članice, ki je del euroobmočja.
   2.   Poglavje 6.6 Splošne dokumentacije se za mobilizacijo sindiciranih posojil ne uporablja.
   Člen 3
   Prenosljivost posojil
   Primerna so samo v celoti prenosljiva bančna posojila. Za potrebe četrte alinee Dodatka 7 k Splošni dokumentaciji se šteje, da sindicirana posojila niso v celoti prenosljiva in jih ni mogoče brez omejitev mobilizirati kot zavarovanje za kreditne operacije Eurosistema, razen če posojilna pogodba brezpogojno dovoljuje:

               (i)

               posojilodajalcu, da obremeni ali odstopi svoje pravice ali kako drugače ustanovi zavarovanje na svojih pravicah, da bi tako zavaroval svoje obveznosti do NCB; in

               (ii)

               zadevni NCB, da izvršuje svojo pravico iz zavarovanja na takšnem posojilu tako, da zbira plačila iz naslova posojila neposredno ali posredno od osnovnega dolžnika, in tako, da odstopi ali prenese posojilo banki ali finančni instituciji oziroma skrbniškemu skladu ali drugemu subjektu, katerega redna dejavnost ali namen ustanovitve je ustvarjanje ali kupovanje posojil, vrednostnih papirjev ali drugega finančnega premoženja oziroma nalaganje vanje.

         Člen 4
   Obvestitev dolžnika
   1.   Od nasprotne stranke se zahteva, da obvesti dolžnika iz pogodbe o sindiciranem posojilu o mobilizaciji takšnega sindiciranega posojila kot zavarovanje, in sicer pred mobilizacijo takšnega posojila ali takoj po njej. Takšna obvestitev se opravi v skladu z ustreznimi postopki, kot so opredeljeni v pogodbi o sindiciranem posojilu.
   2.   Odstavek 1 ne posega v pravico pristojne NCB, da obvesti dolžnika.
   Člen 5
   Potrdilo o registraciji
   Nasprotne stranke predložijo pristojni NCB kopijo potrdila organa Registrar of Companies of England and Wales, da je bila mobilizacija sindiciranega posojila registrirana pri registrskem organu Companies House.
   Člen 6
   Pismo diligence letter zunanjega pravnega svetovalca, ki ga predloži nasprotna stranka
   Nasprotne stranke pred mobilizacijo sindiciranih posojil zadevni NCB predložijo pismo diligence letter, ki ga pripravi zunanji pravni svetovalec in na način in v obliki, ki ustrezata Eurosistemu, obravnava določena dejanska vprašanja, kot jih vsakokrat oblikuje ECB in objavi na svoji spletni strani.
   Člen 7
   Družbe za posebne finančne namene kot dolžniki
   1.   Družba za posebne namene (special purpose vehicle – SPV) je primeren dolžnik pri sindiciranem posojilu samo, če (i) je SPV upravičenec iz garancije, ki jo je izdala nefinančna družba, ki je primeren garant v smislu Poglavja 6.2.2 Splošne dokumentacije; (ii) garancija izpolnjuje zahteve iz Poglavja 6.3.3 Splošne dokumentacije; in (iii) je zadevna NCB po mobilizaciji sindiciranega posojila pravno upravičena do uveljavljanja garancije.
   2.   Bančna posojila v obliki sindiciranih posojil, pri katerih so dolžniki SPV, so primerno zavarovanje za kreditne operacije Eurosistema samo, če sta SPV in garant ustanovljena v euroobmočju.
   3.   Zahteva po zagotovitvi pravne potrditve, določena v Poglavju 6.3.3 Splošne dokumentacije, velja tudi, kadar je dolžnik SPV, ki je upravičenec iz garancije v skladu z odstavkom 1.
   Člen 8
   Valuta denominacije
   Za potrebe Poglavja 6.2.2 Splošne dokumentacije se šteje, da so sindicirana posojila denominirana v eurih samo v primeru, če zadevna posojilna pogodba dolžniku ali zastopniku v imenu dolžnika ne dovoljuje, da kadar koli pred zapadlostjo zadevne kreditne operacije Eurosistema spremeni valuto, v kateri je sindicirano posojilo denominirano ali plačljivo.
   Člen 9
   Prepoved pobota ali nasprotnih zahtevkov
   Sindicirana posojila so primerno zavarovanje za kreditne operacije Eurosistema samo, če zadevna pogodba o sindiciranem posojilu vključuje izrecno določbo, v skladu s katero so vsa plačila dolžnika prosta in razbremenjena kakršnih koli odbitkov zaradi pobota ali nasprotnih zahtevkov.
   Člen 10
   Omejitve glede realizacije zavarovanja
   1.   Sindicirana posojila, pri katerih pogodbene določbe zahtevajo, da se odločitve sindikata v razmerju do dolžnika sprejmejo z večino posojilodajalcev, so primerno zavarovanje za kreditne operacije Eurosistema.
   2.   Pogodbe o sindiciranem posojilu s pogodbenimi določbami, ki dovoljujejo spreminjanje ali opustitev določenih pogojev zadevne pogodbe o sindiciranem posojilu ob soglasju večine posojilodajalcev, so primerne za zavarovanje kreditnih operacij Eurosistema; vendar pa je pogoj, da posojilna pogodba za takšna posojila ne določa možnosti večinskega odločanja v zvezi: (i) s podaljšanjem roka za plačilo katerega koli zapadlega zneska po pogodbi; ali (ii) z zmanjšanjem pribitka ali zneska katerega koli plačila glavnice ali obresti; ali (iii) s spreminjanjem načela, da so obveznosti vsakega posojilodajalca po pogodbi solidarne.
   3.   Sindicirana posojila, pri katerih sodeluje agent (facility agent) za zbiranje in distribucijo plačil, so primerno zavarovanje za kreditne operacije Eurosistema samo, če je ta agent kreditna institucija z najnižjo dolgoročno oceno „A-“, ki jo dodeli Fitch ali Standard & Poor’s, „A3“, ki jo dodeli Moody’s, ali „AL“, ki jo dodeli DBRS.
   Člen 11
   Določbe o zamenjavi posojilodajalca
   Sindicirano posojilo s pogodbenimi določbami, ki dolžniku dovoljujejo, da zamenja posojilodajalca v zameno za neodplačano posojilo, je primerno zavarovanje za kreditne operacije Eurosistema samo, če nasprotna stranka pred mobilizacijo zadevni NCB zagotovi izvršljivo zavarovanje na pravici nasprotne stranke, da v zvezi s takšno zamenjavo prejme denar.
   Člen 12
   Razkritje zaupnih informacij
   Sindicirano posojilo je primerno zavarovanje za kreditne operacije Eurosistema samo, če pogodba o sindiciranem posojilu posojilodajalcu dovoljuje, da centralni banki Eurosistema razkrije zaupne informacije v zvezi s kakršno koli obremenitvijo, odstopom ali zavarovanjem, ki ga ustanovi posojilodajalec na svojih pravicah po pogodbi, da bi tako zavaroval svoje obveznosti do centralne banke Eurosistema.
   Člen 13
   Obdavčitev in odškodovanje
   1.   Sindicirano posojilo je primerno zavarovanje za kreditne operacije Eurosistema samo, če nasprotna stranka izpolnjuje pogoje iz tega člena.
   2.   Nasprotna stranka predloži potrdilo svetovalca za davke v Združenem kraljestvu, da bodisi: (a) dolžnik ne bo zavezan zadržati odbitnega davka v Združenem kraljestvu zaradi prenosa dejanskega imetništva (beneficial ownership) sredstev iz posojila na NCB, po angleškem ali katerem koli drugem pravu; bodisi (b) bo dolžnik zavezan zadržati odbitni davek v Združenem kraljestvu zaradi takšnega prenosa dejanskega imetništva na NCB, a bi NCB morala biti upravičena do ugodnosti po sporazumu o obdavčevanju med Združenim kraljestvom in jurisdikcijo NCB, tako da bo od izdaje odredbe davčnega organa Her Majesty’s Revenue & Customs na podlagi zadevnega sporazuma dolžnik upravičen izplačati obresti nacionalni centralni banki brez odbitnega davka v Združenem kraljestvu, NCB pa bo upravičena do povračila predhodno odbitega davka; bodisi (c) bo dolžnik zavezan zadržati odbitni davek v Združenem kraljestvu zaradi takšnega prenosa dejanskega imetništva posojila na NCB, NCB pa ne bo upravičena do ugodnosti po sporazumu o obdavčevanju med Združenim kraljestvom in jurisdikcijo NCB ali po kakršni koli drugi izjemi.
   3.   Kadar svetovalec za davke v Združenem kraljestvu potrdi, da prenos dejanskega imetništva sredstev iz posojila na NCB sodi v kategorijo (b) ali (c) iz zgornjega odstavka 2, se od nasprotne stranke zahteva, da se zaveže odškodovati NCB za kakršen koli odbitni davek v Združenem kraljestvu, ki ga odbije dolžnik (in ni prištet v bruto znesek v skladu s pogodbo o sindiciranem posojilu), in za vse posledice neugodnih denarnih tokov zaradi odbitnega davka v Združenem kraljestvu, ki se najprej zadrži, nato pa povrne NCB.
   4.   Nasprotna stranka prevzame vso odgovornost za obvestitev dolžnika o kakršnem koli prenosu dejanskega imetništva sredstev iz posojila na NCB, zaradi katerega je dolžnik zavezan odbiti davek v Združenem kraljestvu (ali odbiti davek v Združenem kraljestvu po drugačni stopnji).
   5.   Nasprotna stranka nosi celotne stroške kakršne koli takse UK stamp duty (kot tudi kakršne koli kazni ali obresti v tej zvezi), ki jo je treba plačati zaradi prenosa dejanskega imetništva sredstev iz posojila po angleškem ali katerem koli drugem pravu in za katero NCB upravičeno šteje, da jo je treba plačati zato, da bi NCB sredstva iz posojila lahko navedla kot dokaz pred angleškim sodiščem ali jih uporabila v Združenem kraljestvu za drug namen. Nasprotna stranka nosi tudi celotne stroške morebitnega davka UK stamp duty reserve tax, ki bi ga bilo treba plačati zaradi takšnega prenosa.
   6.   Nasprotna stranka zagotovi potrdilo ustreznega svetovalca za davke v jurisdikcijah, za katere meni, da so upoštevne, da dolžnik ne bo zavezan zadržati odbitnega davka zunaj Združenega kraljestva zaradi prenosa dejanskega imetništva sredstev iz posojila na NCB, po angleškem ali katerem koli drugem pravu, in da kakršen koli tak prenos ne bo povzročil odgovornosti za plačilo kakršne koli takse ali davka na prenos zunaj Združenega kraljestva.
   7.   Nasprotna stranka v celoti odškoduje NCB v zvezi s kakršnimi koli zapadlimi nadomestili agentu ali plačilnemu agentu ali kakršnimi koli nadomestili ali stroški, povezanimi z vodenjem posojila.
   Člen 14
   Končni določbi
   1.   Ta sklep začne veljati 17. novembra 2008.
   2.   Ta sklep se uporablja od 30. novembra 2008.

      V Frankfurtu na Majni, 14. novembra 2008

            Predsednik ECB

         Jean-Claude TRICHET

      (1)  UL L 282, 25.10.2008, str. 17.

      (2)  UL L 310, 11.12.2000, str. 1.


title: 2009/153/ES,Euratom: Sklep Sveta in Komisije z dne 16. februarja 2009 o sklenitvi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Hrvaško na drugi strani zaradi upoštevanja pristopa Republike Bolgarije in Romunije k Evropski uniji

text:
               24.2.2009

               SL

               Uradni list Evropske unije

               L 51/8

      SKLEP SVETA IN KOMISIJE

   z dne 16. februarja 2009
   o sklenitvi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Hrvaško na drugi strani zaradi upoštevanja pristopa Republike Bolgarije in Romunije k Evropski uniji
   (2009/153/ES, Euratom)
   SVET EVROPSKE UNIJE IN
   KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti njenega člena 310 v povezavi z drugim stavkom prvega pododstavka člena 300(2) ter drugim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Akta o pristopu Bolgarije in Romunije in zlasti člena 6(2) Akta,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Hrvaško na drugi strani zaradi upoštevanja pristopa Republike Bolgarije in Romunije k Evropski uniji je bil podpisan v imenu Evropske skupnosti dne 15. julija 2008 v skladu s Sklepom Sveta 2008/800/ES (2).

               (2)

               Protokol bi bilo treba skleniti –

         SKLENILA:
   Člen 1
   Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Hrvaško na drugi strani zaradi upoštevanja pristopa Republike Bolgarije in Romunije k Evropski uniji se odobri v imenu Evropske skupnosti, Evropske skupnosti za atomsko energijo in držav članic.
   Člen 2
   Predsednik Sveta v imenu Evropske skupnosti in njenih držav članic deponira listine o odobritvi iz člena 12(2) Protokola. Predsednik Komisije hkrati deponira te listine v imenu Evropske skupnosti za atomsko energijo.

      V Bruslju, 16. februarja 2009

            Za Svet

            Predsednik

         O. LIŠKA

            Za Komisijo

            Predsednik

         José MANUEL BARROSO

      (1)  Mnenje z dne 16. decembra 2008 (še ni objavljeno v Uradnem listu).

      (2)  UL L 286, 29.10.2008, str. 45.


title: 2014/837/EU: Sklep Sveta z dne 27. novembra 2014 o določitvi nekaterih neposrednih finančnih posledic, ki nastanejo zaradi prenehanja sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe

text:
               28.11.2014

               SL

               Uradni list Evropske unije

               L 343/17

         SKLEP SVETA
   z dne 27. novembra 2014
   o določitvi nekaterih neposrednih finančnih posledic, ki nastanejo zaradi prenehanja sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe

      (2014/837/EU)

   SVET EVROPSKE UNIJE JE –
   Ob upoštevanju Protokola št. 36 o prehodni ureditvi (v nadaljnjem besedilu: Protokol št. 36), priloženega Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo ter zlasti tretjega pododstavka člena 10(4) Protokola,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s Protokolom št. 36 je imelo Združeno kraljestvo možnost, da do 31. maja 2014 uradno obvesti Svet, da ne priznava pristojnosti Komisije in Sodišča, uvedenih z Lizbonsko pogodbo, v zvezi z akti Unije na področju policijskega in pravosodnega sodelovanja v kazenskih zadevah, ki so bili sprejeti pred začetkom veljavnosti Lizbonske pogodbe.

               (2)

               Z dopisom predsedniku Sveta z dne 24. julija 2013 je Združeno kraljestvo uradno obvestilo Svet, da ne priznava pristojnosti Komisije in Sodišča, uvedenih z Lizbonsko pogodbo na področju policijskega in pravosodnega sodelovanja v kazenskih zadevah. Posledično se zadevni akti na področju policijskega in pravosodnega sodelovanja v kazenskih zadevah za Združeno kraljestvo prenehajo uporabljati 1. decembra 2014.

               (3)

               Združeno kraljestvo lahko uradno izrazi željo sodelovati pri aktih, ki so se zanj prenehali uporabljati.

               (4)

               Združeno kraljestvo je nakazalo namen uradno izraziti željo sodelovati pri nekaterih navedenih aktih.

               (5)

               V skladu z drugim pododstavkom člena 10(4) Protokola št. 36 bi moral Svet na predlog Komisije določiti iz tega izhajajočo potrebno in prehodno ureditev. Prav tako lahko Svet na podlagi tretjega pododstavka člena 10(4) določi, da bi moralo Združeno kraljestvo nositi neposredne finančne posledice, ki bi nujno in neizogibno nastale zaradi prenehanja njegovega sodelovanja pri teh aktih.

               (6)

               Ker Združeno kraljestvo ni uradno obvestilo Sveta, da želi sodelovati pri sklepih Sveta 2008/615/PNZ (1) in 2008/616/PNZ (2) ter Okvirnem sklepu Sveta 2009/905/PNZ (3) (v nadaljenjem besedilu: sklepi k Prümski pogodbi), se ti sklepi za Združeno kraljestvo od 1. decembra 2014 ne bodo več uporabljali. Vendar glede na praktični in operativni pomen sklepov k Prümski pogodbi za Unijo, na področju javne varnosti in še zlasti na področju kazenskega pregona ter preprečevanja, odkrivanja in preiskovanja kaznivih dejanj, je Svet s Sklepom 2014/836/EU (4) sklenil, naj Združeno kraljestvo izvede celovito presojo posledic, da bo ocenilo prednosti in praktične koristi ponovnega sodelovanja Združenega kraljestva pri sklepih k Prümski pogodbi ter za to potrebne korake, rezultati presoje pa naj bodo objavljeni do 30. septembra 2015. Če bo presoja posledic pozitivna, se bo Združeno kraljestvo do 31. decembra 2015 odločilo, ali bo v naslednjih štirih tednih poslalo uradno obvestilo Svetu, da želi sodelovati pri sklepih k Prümski pogodbi, v skladu s členom 10(5) Protokola št. 36.

               (7)

               Združenemu kraljestvu so bila dodeljena sredstva iz programa „Preprečevanje kriminala in boj proti njemu“, ustanovljenega s Sklepom Sveta 2007/125/PNZ (5) za dva projekta v zvezi z sklepoma 2008/615/PNZ in 2008/616/PNZ, in sicer je bil prvi povezan z izvajanjem prümske izmenjave DNK s strani Združenega kraljestva, z največjim možnim sofinanciranjem v višini 961 019 EUR, dodeljenim Ministrstvu za notranje zadeve, drugi pa s prümskim ocenjevanjem prstnih odtisov s strani Združenega kraljestva, z največjim možnim sofinanciranjem v višini 547 836 EUR, dodeljenim Ministrstvu za notranje zadeve. To skupaj znaša 1 508 855 EUR.

               (8)

               Če Združeno kraljestvo ne upošteva enega od rokov določenih v členu 2 Sklepa 2014/836/EU ali če se odloči, da ne bo sodelovalo pri sklepih k Prümski pogodbi, bi moralo Združeno kraljestvo, kot neposredno finančno posledico, ki je nujno in neizogibno nastala zaradi prenehanja njegovega sodelovanja pri sklepih k Prümski pogodbi, povrniti seštevke, ki mu jih je Komisija dejansko izplačala kot prispevek iz splošnega proračuna Unije za izvajanje navedenih sklepov.

               (9)

               V skladu s tretjim pododstavkom člena 10(4) Protokola št. 36 Združeno kraljestvo sodeluje pri sprejemanju tega sklepa in je ta zanj zavezujoč –

         SPREJEL NASLEDNJI SKLEP:
   Člen 1
   Če Združeno kraljestvo ne upošteva enega od rokov določenih v členu 2 Sklepa 2014/836/EU ali če se odloči, da ne bo sodelovalo pri sklepih k Prümski pogodbi, v splošni proračun Unije povrne seštevke, in sicer do višine 1 508 855 EUR, ki jih je prejelo v okviru programa „Preprečevanje kriminala in boj proti njemu“.
   Člen 2
   Ta sklep začne veljati 1. decembra 2014.

      V Bruslju, 27. novembra 2014

            Za Svet

            Predsednik

         A. GIACOMELLI

      (1)  Sklep Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 1).

      (2)  Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).

      (3)  Okvirni sklep Sveta 2009/905/PNZ z dne 30. novembra 2009 o akreditaciji izvajalcev forenzičnih dejavnosti, ki opravljajo laboratorijske dejavnosti (UL L 322, 9.12.2009, str. 14).

      (4)  Sklep Sveta 2014/836/EU z dne 27. novembra 2014 o določitvi določene posledične in prehodne ureditve v zvezi s prenehanjem sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe (Glej stran 11 tega Uradnega lista).

      (5)  Sklep Sveta 2007/125/JHA z dne 12. februarja 2007 o uvedbi posebnega programa Preprečevanje kriminala in boj proti njemu kot dela Splošnega programa Varnost in varstvo svoboščin za obdobje 2007–2013 (UL L 58, 24.2.2007, str. 7).


title: Sklepa Sveta z dne 20. septembra 2011 o imenovanju malteškega člana in nadomestnega člana upravnega odbora Evropske fundacije za izboljšanje življenjskih in delovnih razmer

text:
               22.9.2011

               SL

               Uradni list Evropske unije

               C 278/2

         SKLEPA SVETA
   z dne 20. septembra 2011
   o imenovanju malteškega člana in nadomestnega člana upravnega odbora Evropske fundacije za izboljšanje življenjskih in delovnih razmer
   (2011/0000/)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1), in zlasti člena 6 Uredbe,
   ob upoštevanju seznamov kandidatov, ki so jih predložile vlade držav članic ter organizacije delavcev in delodajalcev,
   ob upoštevanju naslednjega:

               (1)

               Svet je s sklepoma z dne 22. novembra 2010 (2) in 7. marca 2011 (3) – z izjemo nekaterih članov in nadomestnih članov – imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2010 do 30. novembra 2013.

               (2)

               Malteška vlada je za dve prosti mesti podala predloga za imenovanje –

         SPREJEL NASLEDNJI SKLEP:
   Člen 1
   Za člana in nadomestnega člana upravnega odbora Evropske fundacije za izboljšanje življenjskih in delovnih razmer se za obdobje do 30. novembra 2013 imenuje:
   I.   PREDSTAVNIKI VLAD

               Država

               član

               nadomestni član

               Malta

               g. Noel VELLA

               ga. Sylvia GAUCI

         Člen 2
   Svet bo člane in nadomestne člane, ki še niso bili predlagani, imenoval kasneje.
   Člen 3
   Ta sklep začne veljati na dan sprejetja.

      V Bruslju, 20. septembra 2011

            Za Svet

            Predsednik

         M. SAWICKI

      (1)  UL L 139, 30.5.1975, str. 1.

      (2)  UL C 322, 27.11.2010, str. 8.

      (3)  UL C 83, 17.3.2011, str. 4.


title: Sklep Sveta z dne 19. marca 2001 o sklenitvi Sporazuma med Evropsko skupnostjo in Republiko Bolgarijo o določitvi nekaterih pogojev za cestni prevoz blaga in spodbujanje kombiniranega prevozaBesedilo velja za EGP.

text:
Pomembno pravno obvestilo

|

32001D0265

Uradni list L 108 , 18/04/2001 str. 0004 - 0005

		Sklep Svetaz dne 19. marca 2001o sklenitvi Sporazuma med Evropsko skupnostjo in Republiko Bolgarijo o določitvi nekaterih pogojev za cestni prevoz blaga in spodbujanje kombiniranega prevoza(Besedilo velja za EGP)(2001/265/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti in zlasti členov 71 in 93 v povezavi z drugim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Sklenitev Sporazuma med Evropsko skupnostjo in Republiko Bolgarijo o določitvi nekaterih pogojev za cestni prevoz blaga in spodbujanje kombiniranega prevoza (v nadaljnjem besedilu "sporazum") predstavlja primerno podlago za nadaljnji razvoj prometnih odnosov med pogodbenicama.(2) Sklenitev Sporazuma prispeva k nemotenemu delovanju notranjega trga, ker bo spodbujala tranzitni promet čez Republiko Bolgarijo za notranji prevoz med Grčijo in drugimi državami članicami ter tako omogočala, da bo trgovanje v Skupnosti potekalo z najmanjšimi možnimi stroški za javnost ter da se bodo upravne in tehnične ovire, ki nanjo vplivajo, zmanjšale na najnižjo možno raven.(3) Sklenitev sporazuma spodbuja kombinirani prevoz in s tem varstvo okolja.(4) Sporazum je treba odobriti v imenu Skupnosti -SKLENIL:Člen 1Sporazum med Evropsko skupnostjo in Republiko Bolgarijo o določitvi nekaterih pogojev za cestni prevoz blaga in spodbujanje kombiniranega prevoza se odobri v imenu Skupnosti.Besedilo sporazuma je priloženo temu sklepu.Člen 2Predsednik Sveta opravi uradno obvestilo, predvideno v členu 19 Sporazuma.Člen 3Komisija v sodelovanju s predstavniki članov Sveta zastopa Skupnost v Odboru za promet Skupnost/Bolgarija (v nadaljnjem besedilu "odbor"), ustanovljenem s členom 13 sporazuma.Stališče, ki ga Skupnost zavzame v odboru, sprejme Svet s kvalificirano večino na predlog Komisije. Kadar se sklep, ki ga predlaga odbor, nanaša na poslovnik odbora, Svet odloča z navadno večino.Sklepi odbora se objavijo v Uradnem listu Evropskih skupnosti.Člen 4Ta sklep se objavi v Uradnem listu Evropskih skupnosti.V Bruslju, 19. marca 2001Za SvetPredsednikM. Winberg[1] UL 89 E, 28.3.2000, str. 52.[2] Mnenje, dano 25.10.2000 (še ni objavljeno v Uradnem listu).--------------------------------------------------Sporazummed Evropsko skupnostjo in Republiko Bolgarijo o določitvi nekaterih pogojev za cestni prevoz blaga in spodbujanje kombiniranega prevozaEVROPSKA SKUPNOST, v nadaljnjem besedilu "Skupnost",na eni strani inREPUBLIKA BOLGARIJA, v nadaljnjem besedilu "Bolgarija",na drugi strani,v nadaljnjem besedilu "pogodbenici",STA SEOB UPOŠTEVANJU Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi strani z dne 8. marca 1993 in zlasti točke 3 člena 57 Sporazuma;GLEDE NA TO, da je v okviru dokončne vzpostavitve notranjega trga in izvajanja skupne prometne politike za Skupnost bistvenega pomena, da zagotovi čim hitrejši in učinkovitejši pretok blaga Skupnosti v tranzitu čez Bolgarijo in brez kakršnih koli ovir ali diskriminacije;GLEDE NA TO, da Bolgarija kaže zanimanje za nadaljnji razvoj obstoječih obojestranskih pravic in obveznosti s Skupnostjo glede dostopa do prevoznega trga in tranzita kot prvega koraka k sporazumu o notranjem prevozu, kakor je predvideno v prej navedenem Evropskem sporazumu;GLEDE NA TO, da je treba zagotoviti tudi usklajen razvoj prometnih tokov med ozemlji in čez ozemlja pogodbenic, zlasti z uvedbo in razvojem svežnja usklajenih ukrepov o cestnem in kombiniranem prevozu na podlagi konkurence z uveljavljanjem okolju prijaznih vozil ter upoštevanjem načela trajnostne mobilnosti,DOGOVORILI O NASLEDNJEM:NASLOV ICILJ, PODROČJE UPORABE IN OPREDELITEV POJMOVČlen 1CiljCilj tega sporazuma je okrepiti sodelovanje med pogodbenicama pri prevozu blaga, zlasti pri cestnem tranzitnem prometu, in v ta namen zagotoviti, da se prevoz med ozemlji pogodbenic in čez njihova ozemlja razvija usklajeno.Člen 2Področje uporabe1. Sodelovanje zajema cestni prevoz blaga in kombinirani prevoz.2. V tem okviru področje uporabe tega sporazuma zajema zlasti:- dostop do trga za tranzitni promet na področju cestnega prevoza blaga,- spremljajoče ukrepe na področju pravnih in upravnih predpisov, vključno s trgovinskimi, davčnimi, socialnimi in tehničnimi predpisi,- sodelovanje pri razvoju prevoznega sistema, ki med drugim upošteva tudi ekološke potrebe,- redno izmenjavo informacij o razvoju prometnih politik pogodbenic.Člen 3Opredelitev pojmovV tem sporazumu se uporabljajo naslednje opredelitve pojmov:(a) tranzitni promet: potovanje, ki poteka po cesti čez ozemlje držav(-e) članic(-e) Skupnosti ali čez ozemlje Bolgarije, ne glede na to, ali ga opravlja natovorjeno ali prazno cestno vozilo brez nakladanja ali razkladanja na teh ozemljih;(b) kombinirani prevoz: prevoz blaga med pogodbenicama ali čez njuni ozemlji, pri katerem se tovornjak, priklopnik, polpriklopnik z vlečno enoto ali brez nje, zamenljivo tovorišče ali zabojnik dolžine 20 čevljev ali več uporabljajo za dovoz ali odvoz po cesti, na glavnem odseku pa ali železniški prevoz, prevoz po celinskih plovnih poteh ali pomorski prevoz, kadar ta del prevoza presega 100 km zračne črte in se opravi dovoz ali odvoz po cesti:- med krajem, kjer se blago naklada, in najbližjo primerno železniško tovorno postajo za odvoz ter med najbližjo primerno železniško tovorno postajo in krajem, kjer se blago razklada za dovoz, ali- v polmeru, ki ne presega 150 km zračne črte, od pristanišča na celinskih plovnih poteh ali morskega pristanišča, v katerem se blago naklada ali razklada;(c) cestno vozilo: motorno vozilo, registrirano v pogodbenici, ali spojena kombinacija vozil, pri kateri je vsaj motorno vozilo registrirano v pogodbenici in se uporablja izključno za prevoz blaga;(d) uporabnina: nediskriminatorno plačilo posebnega zneska, ki daje cestnemu vozilu pravico, da za opredeljeno obdobje uporablja dano infrastrukturo;(e) cestnine: plačilo določenega zneska za cestno vozilo, ki potuje na razdalji med dvema krajema na dani infrastrukturi; znesek je odvisen od prepotovane razdalje in kategorije vozila.NASLOV IIKOMBINIRANI PREVOZČlen 4Splošne določbePogodbenici sprejmeta obojestransko usklajene ukrepe, potrebne za razvoj in pospeševanje kombiniranega prevoza, s čimer zagotavljata, da se velik delež njunih mednarodnih prevozov izvaja pod okolju prijaznejšimi pogoji.Člen 5Spremljajoči ukrepiPogodbenici sprejmeta vse potrebne ukrepe za izboljšanje konkurenčnosti kombiniranega prevoza, zlasti:(a) s sprejetjem ukrepov za spodbujanje uporabnikov in pošiljateljev k uporabi kombiniranega prevoza, s tem da:- izboljšata konkurenčnost vseh vrst kombiniranega prevoza v primerjavi s cestnim prevozom s finančno podporo za nove projekte kombiniranega prevoza Skupnosti ali Bolgarije,- spodbujata uporabo kombiniranega prevoza brez spremstva in pospeševanje zlasti uporabe zamenljivih tovorišč, zabojnikov in polpriklopnikov,- odvoz in dovoz pri prevozu blaga po cesti, ki sta sestavni del kombiniranega prevoza, v ustreznem okviru osvobodita sistemov kvot in sistemov dovoljenj,- premislita o dodelitvi popusta pri davku na vozila za cestna vozila, ki se uporabljajo v verigah kombiniranega prevoza,- izboljšata hitrost in zanesljivost kombiniranega prevoza, zlasti:(i) s spodbujanjem povečevanja gostote storitev kombiniranega prevoza v skladu s potrebami pošiljateljev in uporabnikov,(ii) s spodbujanjem skrajševanja čakalnega časa na terminalih in povečanjem njihove produktivnosti,(iii) s poenostavitvijo mejnih kontrol, ki vplivajo na kombinirani prevo, pri čemer se te kontrole za vse blago, razen za blago, podvrženo veterinarski in fitosanitarni inšpekciji, čim prej prenesejo na terminale za kombinirani prevoz,- zagotovita nediskriminatoren dostop do terminalov, kadar so financirani ali sofinancirani z javnimi sredstvi,- kadar je mogoče, dajeta prednost pri dodeljevanju dovoljenj za tranzit po cesti, kakor so se pristojni organi pogodbenic dogovorili v členu 6(2), cestnim prevoznikom blaga glede na njihovo uporabo kombiniranega prevoza, kakor je razvidno iz statističnih podatkov, ki so na voljo vsaki pogodbenici,- kadar je to potrebno za združljivost s tirno širino, preverita teže, dimenzije in tehnične lastnosti specializirane opreme za kombinirani prevoz ter razmislita o usklajenem naročanju in zagonu te opreme, kakor zahteva obseg prometa;(b) da na zahtevo omogočita dostop do razpoložljivih informacij v zvezi z novimi operacijami kombiniranega prevoza, vključno s tehnološkimi raziskovalnimi projekti, ki jih financira ali sofinancira navedena pogodbenica, in sicer v obliki kratkega poročila, ki navaja vsebino, rezultate in vpliv operacije ali tehnološkega projekta;(c) z izgradnjo ustrezne infrastrukture:- z uvedbo svetlega profila UIC C1 na novih glavnih progah in s pretvorbo obstoječih glavnih prog vsaj na svetli profil B (kakor je dogovorjeno z AGTC, Evropskim sporazumom o pomembnejših progah mednarodnega kombiniranega transporta in pripadajočih napravah z dne 1. februarja 1991), če niso na voljo druga sredstva za doseganje interoperabilnosti omrežij,- z odpravo ozkih grl na cestnih dostopih do terminalov za kombinirani prevoz, da se poveča uporaba kombiniranega prevoza;(d) z upoštevanjem naslednjih ukrepov:- preučita možnosti za dovolitev šestosnih 44-tonskih vozil za dovoze in odvoze pri prevozu blaga po cesti, ki sta sestavna dela kombiniranega prevoza,- naredita izjeme v zvezi z omejitvami vožnje med koncem tedna in med počitnicami za dovoze in odvoze pri prevozu blaga po cesti, ki sta sestavna dela kombiniranega prevoza,- v okviru novega sporazuma dovolita obojestranski dostop do železnic za prevoznike v kombiniranem prevozu.NASLOV IIICESTNI PREVOZČlen 6Splošne določbe1. Glede obojestranskega dostopa do prevoznih trgov pogodbenici soglašata, da bosta najprej in brez poseganja v odstavek 2 ohranili že obstoječe pravice, ki izhajajo iz dvostranskih sporazumov ali drugih dvostranskih dogovorov, sklenjenih med posameznimi državami članicami Skupnosti in Bolgarijo.Do sklenitve sporazuma med pogodbenicama o dostopu na trg cestnega prevoza v skladu s členom 7 Bolgarija sodeluje z državami članicami Skupnosti pri spreminjanju teh dvostranskih sporazumov in/ali dogovorov, da bi jih po potrebi prilagodila tem sporazumom.2. Pogodbenici soglašata, da bosta z dnem, ko začne veljati ta sporazum, poleg dovoljenj, predvidenih z ureditvami iz odstavka 1, za vsako koledarsko leto dodelili naslednja dovoljenja za tranzitni promet za vozila za prevoz blaga čez ozemlja držav članic Skupnosti in Bolgarije:(a) Skupnost bo prejela:13000 dovoljenj, ki veljajo v Bolgariji;(b) Bolgarija bo prejela:6000 dovoljenj, ki veljajo v državah članicah Skupnosti, katerih samolepilne oznake so nalepljene v dovoljenjih;(c) Bolgarija bo prejela:3000 samolepilnih oznak za vsako državo članico Skupnosti;(d) dovoljenja, navedena pod (a) in (b), ustrezajo vzorcem v Prilogi 1a oziroma Prilogi 1b;(e) samolepilne oznake, navedene pod (c), ustrezajo vzorcu iz Priloge 1c;(f) dovoljenja, navedena pod (a) in (b), zagotovijo pristojnim organom Bolgarije ali, v primeru Skupnosti, pristojnim organom njenih držav članic službe Komisije. Pristojni organi izpolnijo dovoljenje, razen naslovov "Registracijska številka motornega vozila", "Vožnja v namembni kraj" in "Povratna vožnja" in jih izročijo svojemu prevozniku proti plačilu, s katerim se krijejo samo ustrezni upravni stroški;(g) samolepilne oznake, navedene pod (c), izročijo pristojnim organom Bolgarije službe Komisije. Te samolepilne oznake se nalepijo na dovoljenje pred njegovo uporabo, da je razvidno, za katero državo članico ali države članice Skupnosti dovoljenje velja;(h) pogodbenici soglašata, da se za uporabo dovoljenj, navedenih pod (a) in (b), ne zaračunavajo davki ali podobne dajatve;(i) dovoljenja in samolepilne oznake veljajo eno koledarsko leto do 31. januarja naslednjega leta ter se lahko uporabljajo za eno vožnjo v namembni kraj in za eno povratno vožnjo.3. Dovoljenja iz odstavka 2 lahko uporabljajo samo vozila, ki izpolnjujejo vsaj standarde EURO 1 ali pogoje za spričevalo "zeleni tovornjak", ki je prikazano v Prilogi 4. Dokazila o izpolnjevanju teh pogojev so v vozilu ves čas vožnje.4. Če datum, ko začne veljati ta sporazum v skladu s členom 19, ni 1. januar, se število dovoljenj in samolepilnih oznak iz odstavka 2 za koledarsko leto, v katerem začne sporazum veljati, ustrezno zniža.5. Pristojni organi pogodbenic izdajo dovoljenja za prevoz blaga na podlagi tega sporazuma samo prevoznikom, ki so v skladu z zakonodajo navedene pogodbenice pooblaščeni za opravljanje mednarodnega cestnega prevoza. Dovoljenje mora biti v vozilu. Pri spojeni kombinaciji vozil mora biti dovoljenje v motornem vozilu. Dovoljenje velja za spojeno kombinacijo vozil, četudi priklopnik ali polpriklopnik ni registriran na ime imetnika dovoljenja ali če je registriran v drugi državi.6. Pogodbenici se vzdržita kakršnih koli enostranskih ukrepov, ki bi lahko privedli do diskriminacije med prevozniki ali vozili Skupnosti in Bolgarije. Vsaka pogodbenica sprejme potrebne ukrepe za lajšanje cestnega prevoza, zajetega s tem sporazumom, na svoje ozemlje ali prek njega.Člen 7Dostop na trgPogodbenici se zavežeta, da bosta prednostno in ob upoštevanju dejstva, da Bolgarija sprejme davčne, socialne in tehnične določbe Skupnosti, sodelovali pri razvijanju skupnega sistema za urejanje bodočega dostopa na trg cestnega prevoza med pogodbenicama.Člen 8Davčne določbeZa prevoze v skladu s tem sporazumom:1. pogodbenici zagotovita, da se za obdavčitev cestnih vozil, davčne obremenitve, cestnine in vse druge oblike uporabnin, ki se zaračunavajo za cestnoprometno infrastrukturo, uporablja načelo nediskriminacije glede na nacionalnost ali sedež poslovne enote;2. cestna vozila, registrirana v eni od pogodbenic, so oproščena vseh davkov na vozila in dajatev, ki se zaračunavajo za uporabo ali posest vozil, ter tudi vseh posebnih davkov ali dajatev, ki se zaračunavajo za prevoz na ozemlju druge pogodbenice.Cestna vozila niso oproščena plačila davkov in dajatev za motorno gorivo, cestnin in uporabnin, ki se zaračunavajo za uporabo infrastrukture;3. pogodbenici zagotovita, da se cestnine in katera koli druga oblika uporabnin ne morejo istočasno zaračunavati za uporabo enega samega cestnega odseka. Pogodbenici pa lahko zahtevata plačilo cestnine na omrežjih, na katerih se zaračunavajo uporabnine za uporabo mostov, predorov in gorskih prelazov;4. naslednje postavke so oproščene carin ter vseh oblik davkov in dajatev:(a) gorivo v rezervoarjih cestnih vozil pri uvozu na ozemlje druge pogodbenice, kadar so rezervoarji takšni, kakršne je proizvajalec izdelal za zadevno vrsto cestnega vozila;(b) gorivo v rezervoarjih priklopnikov in polpriklopnikov, ki se uporabljajo za hladilne sisteme hladilnikov;(c) maziva v količinah, potrebnih za uporabo med vožnjo;(d) rezervni deli in orodje, potrebni za popravilo vozila, ki se pokvari med opravljanjem mednarodnega cestnega prevoza. Rezervne dele, ki se zamenjajo, je treba ponovno izvoziti ali uničiti pod nadzorom pristojnega carinskega organa druge pogodbenice;5. če teža, dimenzije ali osna obremenitev vozila presegajo mejne vrednosti, ki veljajo na ozemlju Bolgarije, vendar vozilo izpolnjuje določbe Direktive Sveta 96/53/ES o težah in dimenzijah, se za to vozilo brez poseganja v drugi pododstavek odstavka 2 ne zaračunavajo nobene posebne dajatve, če vozilo uporablja glavne tranzitne proge v Bolgariji, navedene v Prilogi 5.Člen 9Socialne določbePogodbenici tega sporazuma izvajata Evropski sporazum o delu posadk vozil, ki opravljajo mednarodne cestne prevoze (ERTA), z dne 1. julija 1970, kakršen je veljal ob začetku veljavnosti tega sporazuma, ali pa uporabljata določbe, ki so enake spremenjenima Uredbama Sveta (EGS) št. 3820/85 in (EGS) št. 3821/85.Člen 10Tehnične določbe1. Bolgarija do začetka veljavnosti tega sporazuma sprejme ukrepe, enakovredne tistim v Prilogi 2, in v dveh letih od začetka veljavnosti tega sporazuma ukrepe, enakovredne tistim v Prilogi 3.2. Pogodbenici tega sporazuma izvajata Evropski sporazum o mednarodnem prevozu nevarnega blaga po cesti (ADR) z dne 30. septembra 1957, kakršen je veljal ob začetku veljavnosti tega sporazuma.3. Bolgarija si prizadeva uskladiti svojo zakonodajo o prevozu pokvarljivega blaga, živih živali in nevarnega blaga s predpisi Skupnosti.4. Pogodbenici združujeta svoje izkušnje in si izmenjujeta informacije o svoji zakonodaji, da bi izboljšali pretok in varnost prometa ob konicah (konec tedna, državni prazniki, turistična sezona).5. Pogodbenici sodelujeta pri spodbujanju uvajanja, razvoja in usklajevanja interoperabilnih cestnoprometnih informacijskih sistemov.6. Pogodbenici si prizadevata tudi za uskladitev tehnične pomoči za voznike, širjenje bistvenih informacij o prometu in službah za nujno pomoč, vključno s prevozi z rešilnimi avtomobili, in drugo, kar zadeva voznike.NASLOV IVPOENOSTAVITEV FORMALNOSTIČlen 11Poenostavitev formalnosti1. Pogodbenici soglašata, da se formalnosti v zvezi s pretokom blaga, ki se prevaža v skladu s tem sporazumom, poenostavijo.2. Pogodbenici soglašata, da začneta pogajanja za sklenitev sporazuma o poenostavitvi kontrol in formalnosti v zvezi s prevozom blaga.3. Pogodbenici soglašata, da si bosta po potrebi skupaj prizadevali za sprejetje nadaljnjih poenostavitev in jih spodbujali.NASLOV VKONČNE DOLOČBEČlen 12Širitev področja uporabeČe ena od pogodbenic na podlagi izkušenj iz uporabe tega sporazuma ugotovi, da so v interesu usklajene evropske prometne politike potrebni še drugi ukrepi, ki ne spadajo v področje uporabe tega sporazuma, in bi pripomogli zlasti k reševanju težav tranzitnega prometa, predloži drugi pogodbenici v zvezi s tem svoje predloge.Člen 13Skupni odborOrgan, pristojen za sodelovanje, je skupni odbor z imenom "Odbor za promet Skupnost/Bolgarija". Odbor:- sestavljajo predstavniki, ki jih imenujeta Skupnost in Bolgarija,- se sestaja na zahtevo ene od pogodbenic, izmenično na ozemlju vsake pogodbenice,- sprejme svoj poslovnik,- odloča s soglasjem,- zagotavlja ustrezno izvajanje tega sporazuma in zlasti:(a) preverja načine sodelovanja in pospeševanja kombiniranega prevoza ter najmanj vsaki dve leti preuči napredek pri uresničevanju teh ciljev,(b) najmanj vsaki dve leti preuči priloge k temu sporazumu,(c) rešuje morebitne spore, ki bi lahko nastali z uporabo in razlago tega sporazuma. Ob nesoglasju se odločanje prenese na naslednji sestanek skupnega odbora, ki se skliče v dveh mesecih od preložitve po postopkih, predvidenih v poslovniku,(d) usklajuje spremljanje, napovedovanje in drugo statistično delo v zvezi z mednarodnim cestnim in kombiniranim prevozom ter zlasti s cestnim tranzitnim prometom,(e) po potrebi sprejme ukrepe v zvezi s tehnično prilagoditvijo določb tega sporazuma,(f) bi moral pripraviti priporočila glede morebitnih povečanj števila dovoljenj/samolepilnih oznak,(g) po potrebi razpravlja o vseh drugih temah, pomembnih za izvajanje tega sporazuma.Člen 14Kršitve1. Če cestno vozilo ali voznik takšnega vozila krši določbe tega sporazuma, lahko pristojni organ pogodbenice, na katere ozemlju je prišlo do kršitve, obvesti o kršitvi pristojni organ druge pogodbenice, ki lahko ukrepa v skladu s svojim nacionalnim pravom.2. Pristojni organ, ki prejme takšno uradno obvestilo, čim prej obvesti pristojni organ druge pogodbenice o sprejetih ukrepih.3. Določbe tega člena ne posegajo v zakonite sankcije, ki jih lahko izrečejo sodišča ali organi pregona države članice Evropske skupnosti ali Bolgarije, odvisno od tega, na ozemlju katere države je prišlo do kršitve.Člen 15Trajanje sporazumaTa sporazum se sklene za pet let. Če ga nobena od pogodbenic ne odpove šest mesecev pred pretekom tega obdobja, se sporazum samodejno podaljša za tri leta.Člen 16Odpoved sporazumaVsaka pogodbenica lahko odpove sporazum šest mesecev pred njegovim pretekom in o tem uradno obvesti drugo pogodbenico.Člen 17PrilogePriloge so sestavni del tega sporazuma.Člen 18JezikiTa sporazum se sestavi v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem, švedskem in bolgarskem jeziku, pri čemer je vsako besedilo enako verodostojno.Člen 19Začetek veljavnostiPogodbenici skleneta ta sporazum v skladu s svojimi postopki. Veljati začne prvi dan drugega meseca, potem ko pogodbenici uradno obvestita druga drugo o koncu postopkov, potrebnih v ta namen.Hecho en Bruselas, el veintiseis de julio del año dos mil.Udfærdiget i Bruxelles den seksogtyvende juli to tusind.Geschehen zu Brüssel am sechsundzwanzigsten Juli zweitausend.Έγινε στις Βρυξέλλες, στις είκοσι έξι Ιουλίου δύο χιλιάδες.Done at Brussels on the twenty-sixth day of July in the year two thousand.Fait à Bruxelles, le vingt-six juillet deux mille.Fatto a Bruxelles, addì ventisei luglio duemila.Gedaan te Brussel, da zesentwintigste juli tweeduizend.Feito em Bruxelas, em vinte e seis de Julho de dois mil.Tehty Brysselissä kahdentenakymmenentenäkuudentena päivänä heinäkuuta vuonna kaksituhatta.Som skedde i Bryssel den tjugosjätte juli tjugohundra.Подписано на 26 юли 2000 г. в Брюксел+++++ TIFF ++++++++++ TIFF +++++Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar3а Република България--------------------------------------------------


title: 2010/812/EU: Sklep Evropskega parlamenta in Sveta z dne 15. decembra 2010 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/023 ES/Lear, Španija)

text:
               28.12.2010

               SL

               Uradni list Evropske unije

               L 342/24

         SKLEP EVROPSKEGA PARLAMENTA IN SVETA
   z dne 15. decembra 2010
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/023 ES/Lear, Španija)
   (2010/812/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, nastalih kot posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, predložene od 1. maja 2009, da bi se vključila pomoč za delavce, ki so postali presežni zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Španija je 23. julija 2010 vložila vlogo za uporabo sredstev ESPG v zvezi s presežnimi delavci v podjetju Lear, do 10. avgusta 2010 pa jo je dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 382 200 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je vložila Španija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 382 200 EUR za sredstva za prevzem obveznosti in sredstva za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 15. decembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta 2012/325/SZVP z dne 25. junija 2012 o podaljšanju mandata posebnega predstavnika Evropske unije za Sudan in Južni Sudan

text:
               26.6.2012

               SL

               Uradni list Evropske unije

               L 165/49

         SKLEP SVETA 2012/325/SZVP
   z dne 25. junija 2012
   o podaljšanju mandata posebnega predstavnika Evropske unije za Sudan in Južni Sudan
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 11. avgusta 2010 sprejel Sklep 2010/450/SZVP (1) o imenovanju ge. Rosalind MARSDEN za posebno predstavnico Evropske unije (PPEU) za Sudan.

               (2)

               Svet je 1. avgusta 2011 sprejel Sklep 2011/499/SZVP (2), s katerim je spremenil mandat in naziv PPEU ob upoštevanju izjave o neodvisnosti Južnega Sudana. Mandat PPEU se izteče 30. junija 2012.

               (3)

               Mandat PPEU bi bilo treba podaljšati za nadaljnje obdobje 12 mesecev.

               (4)

               PPEU bo svoj mandat opravljala v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat ge. Rosalind MARSDEN kot PPEU za Sudan in Južni Sudan se podaljša do 30. junija 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na ciljih politike Unije v zvezi s Sudanom in Južnim Sudanom, sodelovanju z vladama, Afriško unijo (AU) in Združenimi narodi (ZN) ter drugimi nacionalnimi, regionalnimi in mednarodnimi zainteresiranimi stranmi, da se doseže miren soobstoj Sudana in Južnega Sudana, dveh držav, ki bosta sposobni preživeti ter zagotoviti mir in blaginjo. Cilji politike Unije vključujejo tudi dejavno sodelovanje pri reševanju odprtih vprašanj v okviru celovitega mirovnega sporazuma in po njem ter pomoč udeleženim stranem pri izvajanju dogovorov, podpiranje prizadevanj za stabilizacijo razmer na nestabilnem mejnem območju med severom in jugom, spodbujanje vzpostavljanja institucij in utrjevanje stabilnosti, varnosti in razvoja Južnega Sudana, iskanje politične rešitve konflikta v Darfurju, spodbujanje prizadevanj za rešitev spora v zveznih državah Južni Kordofan in Modri Nil, spodbujanje demokratičnega upravljanja, odgovornosti in spoštovanja človekovih pravic, med drugim s sodelovanjem z Mednarodnim kazenskim sodiščem, okrepitev prizadevanj v vzhodnem Sudanu in izboljšanje dostopa za humanitarne organizacije v celotnem Sudanu in Južnem Sudanu.
   Poleg tega mandat PPEU temelji na ciljih politike Unije za pomoč pri zmanjšanju in odpravi groženj, ki jo za stabilnost Južnega Sudana in širše regije predstavlja Gospodova odporniška vojska (LRA).
   Člen 3
   Mandat
   Da bi se dosegli cilji politike, ima PPEU naslednje naloge:

               (a)

               vzdrževanje stikov z vlado Sudana in vlado Južnega Sudana, sudanskimi in južnosudanskimi političnimi strankami, oboroženimi in uporniškimi gibanji v Sudanu in Južnem Sudanu ter civilno družbo in nevladnimi organizacijami, da se dosežejo cilji politike Unije;

               (b)

               tesno sodelovanje z ZN, med drugim z misijo ZN v Južnem Sudanu (UNMISS), začasnimi varnostnimi silami ZN za Abdžej (UNISFA) in posebnim predstavnikom ZN, AU in zlasti z njeno izvedbeno skupino za Sudan na visoki ravni (AUHIP), hibridno operacijo AU-ZN v Darfurju (UNAMID), Ligo arabskih držav (LAS), Medvladno agencijo za razvoj (IGAD) ter drugimi vodilnimi regionalnimi in mednarodnimi interesnimi skupinami;

               (c)

               predstavljanje Unije ter ustrezna promocija njenih ciljev politike in stališč v mednarodnih in javnih forumih;

               (d)

               prispevanje k nadaljnjemu usklajevanju in večji učinkovitosti politike Unije v zvezi s Sudanom in Južnim Sudanom ter hkratno spodbujanje doslednega mednarodnega pristopa do obeh držav;

               (e)

               sodelovanje v mednarodnih prizadevanjih za mirno posredovanje pod vodstvom AUHIP, da bi pospešili dogovarjanje med Sudanom in Južnim Sudanom o nerešenih vprašanjih v zvezi z obdobjem po izteku celovitega mirovnega sporazuma in dosegli vključujoč politični dogovor o nerešenem sporu v zveznih državah Južni Kordofan in Modri Nil;

               (f)

               podpora izvajanju vprašanj v okviru celovitega mirovnega sporazuma in končno izvajanje dogovorov v zvezi z obdobjem po izteku tega sporazuma;

               (g)

               spodbujanje razvoja institucij v Južnem Sudanu;

               (h)

               sodelovanje v mednarodnih prizadevanjih za celovit, vključujoč in trajni mirovni sporazum za Darfur in spodbujanje izvajanja dokumenta iz Dohe, v tesnem sodelovanju z ZN, AU, vlado Katarja in po potrebi drugimi mednarodnimi interesnimi skupinami;

               (i)

               spodbujanje spoštovanja človekovih pravic z ohranjanjem rednih stikov z ustreznimi organi v Sudanu in Južnem Sudanu, tožilstvom Mednarodnega kazenskega sodišča, Uradom visokega komisarja za človekove pravice in opazovalci človekovih pravic, ki so dejavni v regiji;

               (j)

               sodelovanje pri izvajanju politike Unije na področju človekovih pravic, vključno s smernicami EU v zvezi s človekovimi pravicami, zlasti pri smernicah v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije v zvezi z resolucijo Varnostnega sveta ZN 1325 (2000) o ženskah, miru in varnosti, med drugim s spremljanjem in poročanjem o novostih ter oblikovanjem priporočil v zvezi s tem;

               (k)

               sodelovanje pri izvajanju celovitega pristopa Unije k Sudanu in Južnem Sudanu, kakor je bil dogovorjen na seji Sveta za zunanje zadeve 20. junija 2011;

               (l)

               v tesnem sodelovanju z Evropsko službo za zunanje delovanje (ESZD) prispevanje k sodelovanju Unije z vsemi zadevnimi interesnimi skupinamu v podporo prizadevanjem za zmanjšanje in odpravo groženj, ki jo za civiliste in stabilnost v Južnem Sudanu in širši regiji predstavlja LRA;

               (m)

               spremljanje, kako sudanske in južnosudanske strani spoštujejo ustrezne Resolucije Varnostnega sveta ZN, zlasti 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), 1990 (2011), 1996 (2011), 2024 (2011), 2046 (2012) ter poročanje o tem.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013 znaša 1 900 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična in varnostna vprašanja, kot to zahtevajo naloge. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse začasno dodeljeno osebje ostane pod upravno pristojnostjo države članice, ki ga pošilja, institucije Unije, ki ga pošilja, ali ESZD, ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se z državo gostiteljico/državami gostiteljicami sklenejo dogovori o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter člane osebja PPEU. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice po potrebi zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, in sicer tako da:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na razmere na območju misije;

               (c)

               zagotovi, da so vsi člani ekipe PPEU, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravljajo pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   1.   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   2.   PPEU redno poroča PVO o razmerah v Darfurju in razmerah v Sudanu in Južnem Sudanu.
   Člen 12
   Usklajevanje
   1.   PPEU prispeva k enotnosti, skladnosti in učinkovitosti delovanja Unije in pomaga zagotavljati, da se vsi instrumenti Unije in delovanje držav članic uporabljajo usklajeno za doseganje ciljev politike Unije. Dejavnosti PPEU so usklajene z dejavnostmi Komisije in z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije v regiji.
   2.   Na terenu vzdržuje tesne stike z vodji delegacij Unije, med drugim v Kartumu, Jubi, Adis Abebi in New Yorku, ter vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   3.   PPEU v tesnem sodelovanju z vodjo delegacije Unije v Jubi zagotovi lokalne politične smernice za vodjo misije v Južnem Sudanu EUAVSEC. PPEU in poveljnik civilne operacije se po potrebi posvetujeta.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU do konca decembra 2012 predloži Svetu, VP in Komisiji poročilo o napredku, ob izteku mandata pa celovito poročilo o izvajanju nalog.
   Člen 14
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 211, 12.8.2010, str. 42.

      (2)  UL L 206, 11.8.2011, str. 50.

      (3)  UL L 141, 27.5.2011, str. 17.


title: 2005/454/ES, Euratom: Sklep Sveta z dne 13. junija 2005 o imenovanju člana Evropskega ekonomsko-socialnega odbora

text:
               23.6.2005

               SL

               Uradni list Evropske unije

               L 160/25

         SKLEP SVETA
   z dne 13. junija 2005
   o imenovanju člana Evropskega ekonomsko-socialnega odbora
   (2005/454/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2002/758/ES, Euratom z dne 17. septembra 2002 o imenovanju članov Ekonomsko-socialnega odbora za obdobje od 21. septembra 2002 do 20. septembra 2006 (1),
   ob upoštevanju predloga za imenovanje, ki ga je podala francoska vlada,
   ob upoštevanju mnenja Komisije,
   ob upoštevanju naslednjega:
   Po odstopu g. Noëla DUPUYJA, o katerem je bil Svet obveščen 2. februarja 2005, se je sprostilo mesto člana Evropskega ekonomsko-socialnega odbora –
   SKLENIL:
   Člen 1
   G. Bruno CLERGEOT se imenuje za člana Evropskega ekonomsko-socialnega odbora in zamenja g. Noëla DUPUYJA za preostanek mandata, ki se izteče 20. septembra 2006.
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Luxembourgu, 13. junija 2005

            Za Svet

            Predsednik

         J. ASSELBORN

      (1)  UL L 253, 21.9.2002, str. 9.


title: Sklep Sveta z dne 24. junija 1988 o dopolnitvi v zvezi z ogljikovim tetrakloridom k Prilogi IV h Konvenciji o varstvu Rena pred kemičnim onesnaževanjem

text:
Pomembno pravno obvestilo

|

31988D0381

Uradni list L 183 , 14/07/1988 str. 0027 - 0029 finska posebna izdaja: poglavje 15 zvezek 8 str. 0103  švedska posebna izdaja: poglavje 15 zvezek 8 str. 0103

		Sklep Svetaz dne 24. junija 1988o dopolnitvi v zvezi z ogljikovim tetrakloridom k Prilogi IV h Konvenciji o varstvu Rena pred kemičnim onesnaževanjem(88/381/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130 S Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker je Skupnost s Sklepom 77/586/EGS [3] odobrila Konvencijo o varstvu Rena pred kemičnim onesnaževanjem, v nadaljnjem besedilu "Kemična konvencija", in Dodatni sporazum k Sporazumu, podpisanemu v Bernu 29. aprila 1963, o Mednarodni komisiji za varstvo Rena pred onesnaževanjem, v nadaljnjem besedilu "Mednarodna komisija";ker skladno s členom 5 Kemične konvencije Mednarodna komisija predlaga mejne vrednosti za izpuščanje določenih snovi v površinske vode renskega porečja s spremembami k Prilogi IV h Kemični konvenciji; ker je skladno s členom 14 Kemične konvencije za začetek veljavnosti navedenih sprememb potrebno, da jih države pogodbenice soglasno sprejmejo;ker je Mednarodna komisija določila mejne vrednosti za ogljikov tetraklorid v obliki predloga za dopolnitev Priloge IV h Kemični konvenciji;ker Direktiva 86/280/EGS [4] določa mejne vrednosti za odvajanje ogljikovega tetraklorida v vodno okolje Skupnosti; ker so mejne vrednosti enake tistim, ki so določene v predlogu Mednarodne komisije;ker je zaželeno, da Skupnost kot pogodbenica Kemične konvencije sprejme zgoraj navedeni predlog,SKLENIL NASLEDNJE:Člen 1Predlog Mednarodne komisije za zaščito Rena pred onesnaževanjem, ki je v zvezi z ogljikovim tetrakloridom namenjen dopolnitvi Priloge IV h Konvenciji za zaščito Rena pred kemičnim onesnaževanjem, se s tem sprejme v imenu Evropske gospodarske skupnosti.Besedilo predloga se priloži k temu sklepu.Člen 2Predsednik Sveta skladno s postopki iz Kemične konvencije vlado Švicarske konfederacije uradno obvesti o sprejetju predloga iz člena 1.V Luxembourgu, 24. junija 1988Za SvetPredsednikM. Bangemann[1] Mnenje, podano 15. junija 1988 (še ni objavljeno v Uradnem listu).[2] UL C 356, 31.12.1987, str. 68.[3] UL L 240, 19.9.1977, str. 35.[4] UL L 181, 4.7.1986, str. 16.--------------------------------------------------Predlog Mednarodne Komisije za varstvo Rena pred onesnaževanjem, namenjen dopolnitvi Priloge IV h Konvenciji o varstvu Rena pred kemičnim onesnaževanjem, podpisani v Bonnu 3. decembra 1976MEDNARODNA KOMISIJA ZA VARSTVO RENA PRED ONESNAŽEVANJEMob upoštevanju Konvencije o varstvu Rena pred kemičnim onesnaževanjem, podpisane v Bonnu 3. decembra 1976,ob upoštevanju zlasti členov 3, 4, 5 in 14 Konvencije,PREDLAGA DRŽAVAM POGODBENICAM KONVENCIJE,naj se Priloga IV h Konvenciji v zvezi z ogljikovim tetrakloridom dopolni, kakor sledi:Snov ali skupina snovi | Izvor | Mejna vrednost, izražena kot maksimalna koncentracija snovi | Mejna vrednost, izražena kot maksimalna količina snovi | Rok za obstoječe izpuste | Opombe |1 | 2 | 3 | 4 | 5 | 6 |Ogljikov tetraklorid | 1.Proizvodnja ogljikovega tetraklorida s perkloriranjem brez pranja | 1,5 mg/liter | 2,5 grama ogljikovega tetraklorida na tono skupne proizvodne zmogljivosti ogljikovega tetraklorida in perkloroetilena | 1. januar 1988 | ,,,, |2.Proizvodnja klorometanov s kloriranjem metana (vključno z visokotlačno kloralkalno elektrolizo) in proizvodnja iz metanola | 1,5 mg/liter | 10 gramov ogljikovega tetraklorida na tono skupne proizvodne zmogljivosti klorometanov | 1. januar 1988 | ,,,, |3.Pretvorba v klorofluoroogljikovodike | | | | |Po potrebi Mednarodna komisija pozneje predlaga mejne vrednosti za druge industrijske sektorje, kot so obrati, ki uporabljajo ogljikov tetraklorid kot topilo. Medtem vlade avtonomno in v skladu s členoma 3 in 4 Konvencije določijo emisijske standarde za ogljikov tetraklorid.Ti standardi morajo upoštevati najboljša razpoložljiva tehnična sredstva in ne smejo biti manj strogi od najbližje primerljive mejne vrednosti iz Priloge IV.Določbe tega odstavka se uporabljajo tudi v primeru, če industrijski obrat poleg dejavnosti, za katere so določene mejne vrednosti v zgornji tabeli, opravlja dejavnosti, ki bi lahko povzročile izpuste ogljikovega tetraklorida.V skladu s členoma 14 in 19 Konvencije začnejo te določbe veljati potem, ko jih soglasno sprejmejo države pogodbenice Konvencije.Države pogodbenice o njihovem sprejetju uradno obvestijo vlado Švicarske konfederacije, ki potrdi prejem uradnega obvestila.--------------------------------------------------


title: 2013/521/EU: Sklep Sveta z dne 7. oktobra 2013 o sklenitvi Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije

text:
               24.10.2013

               SL

               Uradni list Evropske unije

               L 282/1

         SKLEP SVETA
   z dne 7. oktobra 2013
   o sklenitvi Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije
   (2013/521/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2012/649/EU (1) je bil 26. oktobra 2012 podpisan Sporazum med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije (v nadaljnjem besedilu: Sporazum), s pridržkom njegove poznejše sklenitve.

               (2)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (2); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (3)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3); Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (4)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije (v nadaljnjem besedilu: Sporazum) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije pošlje uradno obvestilo iz člena 12(1) Sporazuma (4).
   Člen 3
   Komisija, ki ji pomagajo strokovnjaki iz držav članic, zastopa Unijo v skupnem odboru, ustanovljenem s členom 10 Sporazuma.
   Člen 4
   Ta sklep začne veljati na dan sprejetja.

      V Luxembourgu, 7. oktobra 2013

            Za Svet

            Predsednik

         J. BERNATONIS

      (1)  UL L 288, 19.10.2012, str. 1.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta z dne 22. marca 1990 o sklenitvi Sporazuma med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave

text:
Avis juridique important

|

31990D0160

Official Journal L 090 , 05/04/1990 P. 0018 - 0019 Finnish special edition: Chapter 15 Volume 9 P. 0187  Swedish special edition: Chapter 15 Volume 9 P. 0187

Sklep Svetaz dne 22. marca 1990o sklenitvi Sporazuma med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave(90/160/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ob upoštevanju Resolucije Sveta Evropskih skupnosti in predstavnikov vlad držav članic, ki so se sestali v okviru Sveta, z dne 19. oktobra 1987 o nadaljevanju in izvajanju politike Evropske skupnosti in programa varstva okolja (1987/1992) [4] ter četrtega programa varstva okolja Evropskih skupnosti, ki je priložen k navedeni resoluciji, v nadaljevanju "četrti program varstva okolja";ker četrti program varstva okolja, kot nadaljevanje prejšnjih programov ukrepanja, med svojimi glavnimi področji dejavnosti navaja spremljanje stanja in nadzor za izboljšanje kakovosti vode in zmanjšanje onesnaženosti;ker četrti program varstva okolja zahteva aktivno udeležbo Skupnosti in njenih držav članic pri mednarodnih ukrepih za varstvo okolja ter v tem okviru pripisuje posebno pozornost dvostranskim povezavam s tretjimi državami;ker Sporazum med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave, podpisan 1. decembra 1987 v Regensburgu, zlasti predvideva ustanovitev Stalnega odbora za upravljanje vodnih virov, ki bo oblikoval priporočila za pogodbenice v zvezi z ukrepi, ki jih je treba sprejeti, da bi med drugim izboljšali kakovost vodnih virov v povodju Donave, kolikor je to zajeto v tem sporazumu;ker se petnajst direktiv, ki so navedene v Prilogi k Sklepnemu protokolu k zadevnemu sporazumu, nanaša na povodje Donave;ker se zdi nujno, da Skupnost odobri Sporazum, da bi dosegla enega od ciljev Skupnosti v zvezi z ohranjanjem, varstvom in izboljšanjem kakovosti okolja, kakor je določeno v Enotnem evropskem aktu;ker je bil navedeni sporazum podpisan v imenu Skupnosti 1. decembra 1987,SKLENIL NASLEDNJE:Člen 1Sporazum med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave se odobri v imenu Evropske gospodarske skupnosti.Besedilo Sporazuma je priloženo k temu sklepu.Člen 2Predsednik Sveta Evropskih skupnosti v imenu Evropske gospodarske skupnosti deponira listino o odobritvi, predvideno v členu 12 Sporazuma. Ker sta tako Evropska gospodarska skupnost kot tudi Zvezna republika Nemčija pogodbenici tega sporazuma, bodo njuni pristojni organi oblasti uskladili časovne razporede tako, da bodo listine o odobritvi obeh pogodbenic deponirane sočasno.V Bruslju, 22. marca 1990Za SvetPredsednikP. Flynn[1] UL C 98, 19.4.1989, str. 10.[2] UL C 256, 9.10.1989, str. 152.[3] UL C 298, 27.11.1989, str. 1.[4] UL C 328, 7.12.1987, str. 1.


title: 2014/626/EU: Sklep Evropskega parlamenta z dne 3. aprila 2014 o zaključnem računu Skupnega podjetja ENIAC za proračunsko leto 2012

text:
               5.9.2014

               SL

               Uradni list Evropske unije

               L 266/329

         SKLEP EVROPSKEGA PARLAMENTA
   z dne 3. aprila 2014
   o zaključnem računu Skupnega podjetja ENIAC za proračunsko leto 2012
   (2014/626/EU)
   EVROPSKI PARLAMENT,

               —

               ob upoštevanju letnih računovodskih izkazov Skupnega podjetja ENIAC za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Skupnega podjetja ENIAC za proračunsko leto 2012 z odgovori skupnega podjetja (1),

               —

               ob upoštevanju priporočila Sveta z dne 18. februarja 2014 (05851/2014 – C7-0053/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (4), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0204/2014),

               1.

               odobri zaključni račun Skupnega podjetja ENIAC za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja ENIAC, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 369, 17.12.2013, str. 18.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 21.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2011/575/EU: Sklep Evropskega parlamenta z dne 10. maja 2011 o zaključku poslovnih knjig Evropskega centra za preprečevanje in obvladovanje bolezni za proračunsko leto 2009

text:
               27.9.2011

               SL

               Uradni list Evropske unije

               L 250/149

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropskega centra za preprečevanje in obvladovanje bolezni za proračunsko leto 2009
   (2011/575/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0107/2011),

               1.

               odobri zaključek poslovnih knjig Evropskega centra za preprečevanje in obvladovanje bolezni za proračunsko leto 2009;

               2.

               naroči svojemu predsedniku, naj ta sklep posreduje direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 124.

      (2)  UL L 248, 16.9.2002, str. 1.

      (3)  UL L 142, 30.4.2004, str. 1.

      (4)  UL L 357, 31.12.2002, str. 72.


title: Odločba Komisije z dne 3. februarja 2004 o izvajanju Pripravljalnih ukrepov za okrepitev evropskega industrijskega potenciala na področju varnostnih raziskav

text:
Pomembno pravno obvestilo

|

32004D0213

Uradni list L 067 , 05/03/2004 str. 0018 - 0022

		Odločba Komisijez dne 3. februarja 2004o izvajanju Pripravljalnih ukrepov za okrepitev evropskega industrijskega potenciala na področju varnostnih raziskav(2004/213/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju dokončne Odločbe Komisije 2003/113 z dne 11. marca 2003 o sprejetju sporočila "Evropska obramba – vprašanja industrije in trga – na poti k politiki EU na področju varnostne opreme" [1] in zlasti točke 5,ob upoštevanju člena 157, točka 1, četrta alinea Pogodbe (skrb za boljšo izrabo industrijskega potenciala na področju politike inovacij, raziskav in tehnološkega razvoja) –SPREJELA NASLEDNJO ODLOČBO:Člen 1Komisija začenja z uvajanjem pripravljalnih ukrepov za okrepitev evropskega industrijskega potenciala na področju varnostnih raziskav (2004–2006), kakor je navedeno v sporočilu Komisije o "pripravljalnih ukrepih za okrepitev evropskega industrijskega potenciala na področju varnostnih raziskav: Na poti k programu za izboljšanje varnosti v Evropi prek raziskav in tehnologije".Aktivnosti in delovni program za pripravljalne ukrepe so del Sporočila (oddelek II) in tvorijo podlago za nadaljnje razpise za predloge in razpise za pridobivanje ponudb.Člen 2Podrobnosti za izvajanje teh pripravljalnih ukrepov so določene v Prilogi.Proračunska postavka te dejavnosti je 08 14 01.V Bruslju, 3. februarja 2004Za KomisijoPhilippe BusquinČlan Komisije[1] Ni objavljeno v Uradnem listu.--------------------------------------------------PRILOGAIZVAJANJE PRIPRAVLJALNIH UKREPOV [1]1. Aktivnosti in finančna podporaAktivnosti, ki se izvajajo v okviru Pripravljalnih ukrepov za "Okrepitev evropskega industrijskega potenciala na področju varnostnih raziskav" so projekti in podporne dejavnosti. Projekti običajno trajajo od enega do dveh let, medtem ko podporne dejavnosti trajajo od šest mesecev do treh let.Za projekte se objavijo razpisi za oddajo predlogov. Finančne prispevke k projektom urejajo pisni sporazumi (tako imenovane pogodbe o nepovratnih sredstvih). Podporne dejavnosti se lahko izberejo izmed razpisov za oddajo predlogov, ki postanejo predmet pogodb o nepovratnih sredstvih ali razpisov za oddajo ponudb, ki se končajo s pogodbami o storitvah.Razpisi za oddajo predlogov in razpisi za oddajo ponudb se objavijo Uradnem listu Skupnosti.Ocenjevalni in pogajalski postopki ter načela varovanja intelektualne lastnine in pogodbe o nepovratnih sredstvih v zvezi z razpisi za oddajo predlogov so opisani v oddelkih 3,4,5, 6 in 7 spodaj. Za razpise za oddajo ponudb se uporabljajo standardni postopki in pogodbe.Komisija lahko imenuje neodvisne strokovnjake, ki pomagajo pri oblikovanju Evropskega programa na področju varnostnih raziskav, ocenjevanju predlogov in spremljanju aktivnosti vključno s celovitim rezultatom Pripravljalnih ukrepov. Strokovnjake s sklepom imenuje pooblaščeni uradnik Komisije na podlagi prijavnega razpisa.2. Udeležba2.1 Splošna načelaDo udeležbe in prejemanja finančnega prispevka Skupnosti so upravičene pravne osebe s sedeži v državah članicah [2]. Udeleženci so javni organi, javne in zasebne industrijske organizacije (vključno z MSP), visokošolske izobraževalne institucije in raziskovalne organizacije.V izjemnih primerih, ko število udeležencev presega minimalno število, lahko sodelujejo tudi pravne osebe s sedežem v tretjih državah ali mednarodne organizacije. V takih primerih se lahko izjemoma dodeli finančni prispevek Skupnosti. Udeležba tretjih držav je predmet dogovorov vzajemnega značaja s tako državo.Sprejmejo se ustrezni ukrepi, ki zagotavljajo, da se zaupne informacije obravnavajo v skladu z določbami Skupnosti o varnosti [3]. Poleg tega udeleženci konzorcija zagotovijo, da ravnanje z zaupnimi informacijami poteka v skladu z veljavnimi varnostnimi predpisi.2.2 Minimalno število udeležencevProjekte izvaja konzorcij, ki ga sestavljata vsaj dve neodvisni pravni osebi iz različnih držav članic [4]. Treba je pripomniti, da se močno spodbuja delovno sodelovanje med subjekti različnih držav članic, vključno z javnimi varnostnimi organizacijami in da to predstavlja enega od ključnih ciljev teh Pripravljalnih ukrepov.Podporne dejavnosti lahko izvaja en sam udeleženec ali konzorcij.Konzorcije zastopa koordinator, ki skrbi za usklajevalne naloge in upravlja s prispevkom Skupnosti v zvezi z njegovo razdelitvijo med udeležence.2.3 Tehnična pristojnost in viriUdeleženci morajo razpolagati s potrebnim znanjem in biti tehnično usposobljeni za izvajanje aktivnosti. Z napredovanjem dela imajo udeleženci ustrezno času in potrebam na voljo vire, potrebne za izvajanje aktivnosti. Kot viri, potrebni za izvajanje aktivnosti, se razumejo človeški viri, infrastruktura, finančni viri in po potrebi nematerialne dobrine in drugi viri, ki jih tretja stran da na voljo na podlagi predhodno dogovorjenih obveznosti.3. Ocenjevanje predlogov projektov3.1 Ocenjevanje in izbirni postopekPredlogi za projekte, ki so predloženi v odzivu na razpis za oddajo predlogov, se ocenijo v skladu s spodaj navedenim postopkom. Zaupni dokumenti se obravnavajo v skladu s pravili, ki veljajo za zaupne dokumente.3.2 Preverjanje primernostiSlužbe Komisije preverijo, če predlogi ustrezajo naslednjim merilom primernosti:- prejem predloga s strani Komisije na ali pred končnim rokom in v času, določenem v razpisu;- minimalno število udeležencev, kakor je navedeno v razpisu za oddajo predlogov;- popolnost predloga, to je prisotnost vseh zahtevanih upravnih obrazcev in opis predloga.Samo tisti predlogi, ki izpolnjujejo kriterije primernosti pridejo v poštev za ocenjevanje.3.3 Kriteriji za ocenjevanjeVsak predlog se ocenjuje na podlagi naslednjih kriterijev:- relevantnost predloga za Program dela Pripravljalnih ukrepov;- krepitev konkurenčnosti evropske industrije in uporabnega potenciala;- znanstvena in/ali tehnološka odličnost in prispevek k oprijemljivim in dokazljivim izboljšavam na področju varnosti;- izgradnja učinkovitih partnerstev med (javnimi) uporabniki, industrijo in raziskavami;- sposobnost konzorcija za uspešno izvajanje projekta in za zagotovitev učinkovitega vodenja, vključno s sposobnostjo zaščite zaupnih informacij, če je potrebno ter določitev preglednih načrtov za upravljanje z intelektualno lastnino.3.4 Ocenjevalne točke, pragi in ponderiranje ocenjevalnih kriterijevZa vsak ocenjevalni kriterij veljajo ocene na šeststopenjski lestvici od 0 do 5, ki pomenijo naslednje:0 - predlog zgreši obravnavani predmet ali zaradi manjkajočih ali nepopolnih podatkov na podlagi tega kriterija ne more biti ocenjen.1 - nezadostno; 2 - zadostno; 3 - dobro; 4 - prav dobro; 5 - odlično.Pri vseh merilih velja minimalni prag 3 točk. Predlogi, ki pri enem od meril ne dosežejo vrednosti zahtevanega praga, se zavrnejo. Skupna ocena se izračuna za vse predloge, ki zadostujejo določenim pragovom, pri čemer so vsi kriteriji ponderirani na enak način. Za celotno oceno se določi minimalni prag 18/25 točk.3.5 Opis ocenjevanja predlogovVsak predlog ocenijo vsaj trije ocenjevalci (bodisi osebje Komisije ali zunanji izvedenci ali oboji), ki delajo neodvisno in brez konflikta interesov. Svoje ocene in pripombe podajo za vsak posamezen kriterij.Potem ko vsi ocenjevalci, ki so dobili predlog v oceno, končajo z individualnim ocenjevanjem, se lahko opravi razgovor o soglasju, na katerem se pretresejo dodeljene ocene in doseže soglasje o dokončni oceni za vsak kriterij.Skupina ocenjevalcev opravi dokončni pregled, učvrsti dane ocene in se poenoti glede poročil o doseženem soglasju. Končni izid sestanka ocenjevalcev je poročilo, ki vsebuje ocene za vsak predlog in komentarje za vsako merilo ter seznam predlogov, ki dosežejo postavljeni prag skupaj s končnimi ocenami za vsak predlog, ki doseže prag ter priporočila panelne skupine v zvezi z vrstnim redom prednostnih nalog.3.6 Povratne informacije za nosilce predlogovKoordinator vsakega predloga prejme ocenjevalno poročilo. Za tiste predloge, ki so bili zavrnjeni potem ko niso dosegli ocenjevalnega praga, se komentarji lahko zaključijo le za tiste kriterije, ki so bili preverjeni do točke, kjer prag ni bil dosežen.4. Zaključek ocenjevanja4.1 Razvrstitveni seznam KomisijeSlužbe Komisije oblikujejo seznam vseh ocenjenih predlogov, ki dosegajo zahtevane prage, razvrščene po prednostnem vrstnem redu na podlagi končne ocene. Če dva predloga dosežeta enak končni rezultat, službe Komisije upoštevajo cilje pripravljalnih ukrepov, skladnost predlogov z izraženimi cilji Skupnosti in razpoložljiva proračunska sredstva.4.2 Rezervni seznam KomisijeSeznam predlogov, ki se zadržijo za pogajanja, upošteva razpoložljiva proračunska sredstva (ki so določena v razpisu za objavo predlogov). Po potrebi se nekaj predlogov zadrži v rezervi za primere prekinitve pogajanj, umika predlogov in/ali prihranitve sredstev med pogajanji za pogodbe.Koordinatorji predlogov, ki se zadržijo v rezervi, prejmejo potrdilo, da se pogajanja z namenom priprave pogodb lahko pričnejo, vendar le če so na voljo ustrezna sredstva.Če so bila proračunska sredstva za razpis porabljena, se predlogi, ki so ostali "v rezervi" in ki niso mogli biti financirani, zavrnejo, o tem pa se obvesti koordinatorje.4.3 Sklep o zavrnitviPredlogi, za katere se ugotovi, da so neustrezni, ki zgrešijo cilj, ki ne dosegajo posameznih pragov ocenjevalnih kriterijev in tisti predlogi ki, zaradi tega ker so razvrščeni pod določeno uvrstitev ne morejo biti financirani iz proračunskih razlogov, se zavrnejo s sklepom pooblaščenega uradnika Komisije.5. Pogajalski in izbirni postopekTakoj po pripravi končnega razvrstitvenega seznama s strani služb Komisije, se koordinatorji predlogov, ki se ne zavržejo in za katere so na voljo sredstva, povabijo k začetku pogajanj.Pogajanja lahko obsegajo vse znanstvene, pravne ali finančne vidike predloga, ki so osnovani na kateremkoli vprašanju, ki se pojavi med ocenjevanjem, ali katerimkoli drugem vprašanju, obravnavanem v fazi razvrščanja.Bodoči izvajalci pogodb morajo spoštovati določbe finančnih uredb [5]. Poleg tega, se vsak pogodbeni izvajalec, ki je udeležen v konfliktu interesov ali ki je spoznan za krivega zaradi dajanja napačnih informacij, ki so pogoj za sodelovanje v pogodbi, ali ki zahtevanih informacij ne da na voljo, izključi iz vsakega prihodnjega sodelovanja pri dodeljevanju pogodb o nepovratnih sredstvih [6].Če se izkaže za nemogoče, da bi se s predlagatelji v razumnem roku, ki ga lahko določijo službe Komisije, dosegel sporazum, se pogajanja o pripravi pogodbe lahko prekinejo in predlog zavrže. Službe Komisije se za izbrane predloge pogajajo glede na njihovo razvrstitev, določeno za izbor, in do višine zneska, ki je na voljo glede na finančno odločitev.Če se pogajanja uspešno končajo, se dodelijo pogodbe o nepovratnih sredstvih.6. Poročila in računski nadzorProjekti in dejavnosti v njihovo podporo so zaradi pravilnega spremljanja predmet rednih poročil Komisiji. Pri spremljanju aktivnosti Komisiji lahko pomagajo neodvisni strokovnjaki (po potrebi ustrezno varnostno preverjeni). Komisija ali od nje pooblaščeni predstavniki imajo pravico izvajati znanstveni, tehnološki in finančni nadzor udeležencev, da s tem zagotovijo, da se dejavnosti izvajajo ali so bile izvedene skladno z zahtevanimi pogoji in določili pogodbe.7. Pogodba in pravice intelektualne lastnine7.1 Splošna načelaPogodba o nepovratnih sredstvih za projekte in podpornih dejavnostih temelji na 6. Okvirni vzorčni programski pogodbi. Pogodbo o nepovratnih sredstvih podpišejo pooblaščeni uradnik Komisije in vsi sodelujoči v konzorciju.Zaradi upoštevanja posebnosti, ki se lahko pojavijo pri dejavnostih v okviru teh pripravljalnih ukrepov, se lahko dodajo posebne klavzule v zvezi z lastnino znanja, zaščito znanja, uporabo in zaupnostjo ter dostopom do pravic.7.2 Finančni prispevek SkupnostiFinančni prispevek Skupnosti ima obliko dodelitve nepovratnih sredstev v proračun, ki se izračuna kot odstotek proračuna, ki ga udeleženci določijo za izvajanje projekta ali podporne dejavnosti. Izdatke, potrebne za izvajanje projekta ali podporne dejavnosti potrjuje zunanji finančni nadzornik ali, v primeru javnih organov, pristojni javni uslužbenec.Upravičeni izdatki morajo ustrezati naslednjim pogojem:1. Biti morajo dejanski, ekonomskega značaja in potrebni za izvajanje projekta ali podpornih dejavnosti;2. Določeni morajo biti v skladu z običajnimi računovodskimi načeli posameznega udeleženca;3. Biti morajo vpisani v račune udeležencev ali, v primeru virov tretjih strani, v ustrezne finančne dokumente omenjenih tretjih strani;4. Ne smejo obsegati posrednih dajatev, taks in obresti in ne smejo biti vir dobička.7.3 Finančni režimiPri projektih se glede na raziskovalne kategorije, določene v okviru Skupnosti za državne pomoči, namenjene raziskavam in razvoju, razlikujeta dva finančna režima [7]:1. Industrijske raziskave2. Predkonkurenčne razvojne aktivnosti.Z namenom dopolnitve se doda tretji režim:3. Vodenje aktivnostiTabela spodaj prikazuje maksimalne stopnje finančnega prispevka Skupnosti za projekte glede na finančne režime.Maksimalne stopnje vračil upravičenih stroškov | Industrijske raziskave | Predkonkurenčne razvojne aktivnosti | Vodenje aktivnosti |Projekti | do 75 % | do 50 % | 100 % (do 7 % prispevka) |Če se finančni prispevek Skupnosti kombinira z nacionalnim finančnim prispevkom v obliki državne pomoči, celotna uradna podpora glede na okvir Skupnosti za državne pomoči za raziskave in razvoj za primere industrijskih raziskav ne sme preseči 75 %, za primere predkonkurenčnih razvojnih aktivnosti pa 50 %.Nepovratna sredstva dodeljena podpornim dejavnostim ne spadajo v okvir pravil državne pomoči in lahko dosežejo vračila v višini do 75 % upravičenih stroškov, ki lahko vsebujejo do 10 % celotnega prispevka za dejavnosti poslovodenja.7.4 Pravice intelektualne lastnineZnanje je lastnina pogodbenih izvajalcev, ki ga ti ustvarijo. Vsak prenos znanja, ustvarjenega v okviru pogodbe o nepovratnih sredstvih, ali odobritev pravice dostopa do tega znanja drugi organizaciji izven konzorcija morata biti odobrena s strani Komisije, držav članic, v katerih imajo sedež udeleženci in drugih pogodbenih izvajalcev.Komisija in države članice odobritev lahko zavrnejo zaradi pomembnejših evropskih ali nacionalnih interesov ali z uporabo svojih zakonov. Drugi udeleženci odobritev lahko zavrnejo, če uspejo dokazati, da bi se v nasprotnem njihovi trgovski ali industrijski interesi lahko občutno poslabšali ali da bi bile kršene zakonite obveznosti.[1] V času objave razpisov za ponudbo predlogov Komisija izda podroben priročnik za ponudnike predlogov.[2] Države članice pomeni vse države EU-25, vključno z državami pristopnicami.[3] UL L 317, 3.12.2001.[4] Če je sestava projektnih partnerjev v EEIG primerljiva s temi pogoji, je primeren tudi EEIG.[5] Člena 114 in 93 Finančne uredbe.[6] Člena 114 in 94 Finančne uredbe.[7] UL C 45, 17.2.1996, str. 5.--------------------------------------------------